|  |  |
| --- | --- |
| Møde den: 12. januar 2017 kl. 10-12  Lokale Roskilde C2.00; Aarhus 1521-220  LSU for Administrationscenter ST  Deltagere: Bjørn Vinding Gulbech, Christina Troelsen, Erling Kjeldsen Hyldig, Kjeld M. Søndergaard, Leif Østergård Mikkelsen, Lene Birksø Bødskov, Peter René Kithler, Lotte Thiessen, Helle Karvonen, John Rothborg Mortensen, Dorthe M. Andersen, Steen Dan Christiansen, Kim Kusk Mortensen, Niels Damgaard Hansen, Linda Torup  Referent: Maria Blach Nielsen | Referat |

1. **Godkendelse af dagsorden og referat**

Ingen bemærkninger.

1. **Meddelelser**
2. Sekretariatsbetjening af LSU. Maria fratræder pr. 15.januar og Linda Torup overtager indtil videre hendes funktion.
3. Info fra HSU/HAMU v. Peter Kithler. HSU møde den 1/12 var økonomi i fokus. Der er et forventet overskud i 2016 på 125-150 mio. kroner. Lønrammen til lønforhandlinger er meldt ud og det er på 0,6%. Drøftelse vedr. engelskkurser i England, men ledelsen fastholder, at der ikke sendes medarbejdere på engelskkursus i England fremover. HAMU møde: Ledelsen går i tænkeboks vedr. justeringer af spørgeskemaet for Psykisk APV. Det fremtidige koncept kommunikeres ud af ledelsen, når der er truffet en beslutning.
4. Info fra FSU v. Dorthe. Næste møde er den 18.januar 2017. Brugen af de ubrugte kompetencemidler blev drøftet. Der kommer bl.a. nye kurser i personlig effektivitet for administrationen og pressehåndtering for forskere.
5. Status vedr. strategi – herunder procesoptimering. Vi går i gang med procesoptimering på Uddannelse og IT i starten af dette år. Niels præsenterer strategiske indsatsområder på fakultetsledelsesmøde i februar. Lotte Thiessen foreslog, at det også blev fremlagt for FSU.
6. Kompetencemidler ansøgningsfrist er 1. marts. Der blev spurgt om man skal kunne få bevilget midler med tilbagevirkende kraft, da flere kurser starter allerede i februar. Svaret på dette var, at udvalget vurderer alle ansøgninger efter de fastsatte kriterier. Udvalget udformer en mail til medarbejderne omkring ansøgningsfristen. (<http://scitech.medarbejdere.au.dk/medarbejderservice-paa-st/administrationscenter-st/for-medarbejdere-i-administrationscenter-st/kompetenceudvikling-i-administrationscenter-st/st-adm-kompetencemidler/> )
7. Status på fælles retningslinjer for ferie, fravær mm. Der mangler lidt omkring flekstid på bygningsområdet, men den sendes i høring snarest.
8. Niels’ kontrakt som administrationschef er nu blevet endeligt underskrevet, og han fortsætter som administrationschef i 5 år med mulighed for forlængelse i 3 år.
9. **Økonomi v. Niels**

Vi slap for bøden omkring fremdriftsreformen pga en ihærdig indsats fra VIPer og TAPer. Der er både overskud på ST og i administrationscentret. Satsning på ingeniørområdet med 6-7 nye bacheloruddannelser. Det betyder flere opgaver i Uddannelse og administrationscentret (bl.a. HR og Økonomi) og det medfølgende behov for ekstra ressourcer drøftes i øjeblikket på ledelsesniveau.

1. **Orientering vedr. beslutning om at blive i Roskilde v. Niels**

Medio december 2016 foreslog dekanen, at vi ikke vil flytte STs aktiviteter fra Roskilde til Emdrup. Bestyrelsen mangler at godkende beslutningen, og punktet kommer på bestyrelsesmøde senest i februar. Niels forklarede baggrunden for beslutningen, som handler om økonomi og bindingsperiode.

1. **Årshjul og temaer for LSU i 2017 v. Dorthe**

Dorthe har udarbejdet en ny struktur for årshjul som erstatning for det gamle layout. Med indarbejdelse af datoer for FSU og HSU. Dokumentet blev kommenteret af LSU. Det blev aftalt at årshjulet vedhæftes som fast bilag til LSU-dagsorden fremover.

1. **Lønforhandling**
2. Tidsplan og Budget. Ansøgningsperioden går fra 8. februar– 1.mar. Inden 31.maj skal forhandlingerne være afsluttet og i juni/juli fremsendes besked via e-boks til medarbejderne. De eventuelle lønforbedringer vil være gældende fra 1. april 2017. Rammen til lønforbedringer er fastsat af ledelsen på AU til 0,6% til både engangsvederlag og kvalifikationstillæg. Det præcise beløb udmeldes senere. HR sørger for at TR får ansøgningsmaterialet i en elektronisk udgave. HR sender adgangskoder til funktionscheferne. Svar bliver sendt til e-boks. Hvis man har fravalgt elektronisk post, bliver det sendt som almindeligt brev. Dorthe mindede om, at der skal kigges på alle medarbejdere – uanset om man søger eller ej. Niels gennemfører forhandlingerne – på baggrund af indspil fra funktionschefer og teamledere. Niels opfordrer TR og funktionschefer til at udarbejde nogle fælles prioriteringer på forhånd – så vidt muligt. (<http://medarbejdere.au.dk/administration/hr/lonadm/loenforhandling/>)
3. Kriterier er de gældende, som LSU allerede har drøftet. (<http://medarbejdere.au.dk/administration/hr/lonadm/loenforhandling/loenforhandlinger-paa-st/>)
4. **Evt.**

Det er tidligere aftalt at Psykisk APV-følgegruppen fortsætter, og de mødes snarest og aftaler, hvordan der skal følges op.

Gennemgang af guide til et godt SU-arbejde sendes rundt til LSU, og næste gang drøftes kort, hvorvidt det er nødvendigt at have guiden på som et punkt på et efterfølgende LSU-møde.

**Kommende punkter på dagsorden**

* 1. Gennemgang af guide til et godt SU-arbejde

**Næste møde: 13.marts 2017 kl. 10.30-12.30**